cyanic-selkie/wikianc huggingface dataset:
Οικογένεια Παπατσώνη
Βιβλιογραφία
Κατηγορία:Οικογένεια Παπατσώνη Κατηγορία:Ελληνικές οικογένειες Κατηγορία:Ιστορικές οικογένειες της Μεσσηνίας
Ενδόεργη αντίδραση
Στη χημική θερμοδυναμική, μια ενδόεργη αντίδραση (που λέγεται επίσης μη αυθόρμητη αντίδραση ή μη ευνοϊκή αντίδραση) είναι μια χημική αντίδραση στην οποία η πρότυπη μεταβολή της ελεύθερης ενέργειας είναι θετική και απορροφάται ενέργεια. Με απλούς όρους, το συνολικό ποσό της ενέργειας έχει απώλεια (καταναλώνεται περισσότερη ενέργεια για να αρχίσει η αντίδραση παρά λαμβάνεται), έτσι η συνολική ενέργεια έχει ένα αρνητικό καθαρό αποτέλεσμα. Για ένα συνολικό κέρδος στο καθαρό αποτέλεσμα δείτε εξώθερμη αντίδραση.
Κάτω από συνθήκες σταθερής θερμοκρασίας και πίεσης, αυτό σημαίνει ότι η μεταβολή στην πρότυπη ελεύθερη ενέργεια Γκιμπς θα είναι θετική
για την αντίδραση σε πρότυπη κατάσταση (δηλαδή σε πρότυπη πίεση (1 bar) και πρότυπες συγκεντρώσεις (1 Μ) για όλα τα αντιδρώντα).
Σταθερά ισορροπίας
Η σταθερά ισορροπίας για την αντίδραση συσχετίζεται με το ΔG° από τη σχέση:
όπου T είναι η απόλυτη θερμοκρασία και R είναι η σταθερά των αερίων. Μια θετική τιμή του ΔG° συνεπώς υποδηλώνει
έτσι ώστε ξεκινώντας από μοριακά στοιχειομετρικές ποσότητες μια τέτοια αντίδραση θα κινηθεί προς τα πίσω προς την ισορροπία, όχι προς τα μπροστά.
Παρόλα αυτά, οι ενδόεργες αντιδράσεις είναι αρκετά συνηθισμένες στη φύση, ειδικά στη βιοχημεία και τη φυσιολογία. Παραδείγματα ενδόεργων αντιδράσεων στα κύτταρα περιλαμβάνουν την πρωτεϊνοσύνθεση και την αντλία νατρίου-καλίου που οδηγεί σε αγωγή νεύρου και μυική συστολή.
Πώς συμβαίνουν οι ενδόεργες αντιδράσεις
Οι ενδόεργες αντιδράσεις μπορούν να επιτευχθούν, αν είτε εξαχθούν ή ωθηθούν από μια διεργασία εξώεργης αντίδρασης (αύξηση σταθερότητας, αρνητική μεταβολή στην ελεύθερη ενέργεια). Φυσικά, σε όλες τις περιπτώσεις η καθαρή αντίδραση του συνολικού συστήματος (η εξεταζόμενη αντίδραση συν την αντίδραση εξαγωγής ή προώθησης) είναι εξώεργη.
Εξαγωγή
Τα αντιδρώντα μπορούν να εξαχθούν μέσα από μια ενδόεργη αντίδραση, αν τα προϊόντα της αντίδρασης απομακρύνονται γρήγορα από μια επόμενη εξώεργη αντίδραση. Η συγκέντρωση των προϊόντων της ενδόεργης αντίδρασης συνεπώς παραμένει πάντα χαμηλή, έτσι η αντίδραση μπορεί να προχωρήσει.
Προώθηση
Οι ενδόεργες αντιδράσεις μπορούν να προωθηθούν συνδυάζοντάς τες με μια άλλη αντίδραση που είναι ισχυρά εξώεργη, μέσα από ένα κοινό ενδιάμεσο προϊόν.
Έτσι προχωρούν συχνά οι βιολογικές αντιδράσεις. Παραδείγματος χάρη, η αντίδραση μπορεί να είναι υπερβολικά ενδόεργη για να συμβεί. Όμως, μπορεί να είναι εφικτό να γίνει σε συνδυασμό με μια ισχυρή εξώεργη αντίδραση - όπως, πολύ συχνά, με την αποσύνθεση του ATP σε ADP και ανόργανα φωσφορικά ιόντα, ATP → ADP + Pi, έτσι ώστε Αυτό το είδος της αντίδρασης, με την αποσύνθεση του ATP να παρέχει την απαιτούμενη ελεύθερη ενέργεια για να λάβει χώρα μια ενδόθερμη αντίδραση, είναι τόσο συνηθισμένη στην κυτταρική βιοχημεία ώστε το ATP αποκαλείται συχνά το "παγκόσμιο ενεργειακό νόμισμα" όλων των ζώντων οργανισμών.
Κατηγορία:Θερμοχημεία Κατηγορία:Θερμοδυναμικές διεργασίες
Adanali
Η σειρά Adanali είναι τουρκικό περιπετειώδες σήριαλ. Έχει λάβει τη διάκριση "Best TV series Award".
Προβολή στην Ελλάδα
Η σειρά ξεκίνησε να προβάλλεται στην Ελλάδα στις 12 Δεκεμβρίου 2012 από τον τηλεοπτικό σταθμό ΑΝΤ1, σημειώνοντας ποσοστό τηλεθέασης 10,1%. Η εν λόγω σειρά, η οποία ξεκίνησε την μετάδοσή της στις 19:00 το απόγευμα, λόγω των χαμηλών τηλεθεάσεων μεταφέρθηκε στις 12:00 το μεσημέρι, ωστόσο η σειρά δεν καρποφόρησε και το κανάλι αποφάσισε την απόσυρσή της στο επεισόδιο 17 (33) στις 25 Ιανουαρίου 2013.
Πηγές
Κατηγορία:Τουρκικές τηλεοπτικές σειρές
Γαλλικός κινηματογράφος
μικρογραφία|320x320εσ|Διαφημιστική αφίσα των [[Ωγκύστ και Λουί Λυμιέρ|αδελφών Λυμιέρ]] Ο γαλλικός κινηματογράφος (Γαλλικά: Le cinéma français) κατέχει προνομιακή θέση στην ιστορία του κινηματογράφου, καθώς η Γαλλία είναι η γενέτειρα της Έβδομης τέχνης και επίσης έχει πολύ σημαντική συνεισφορά στη διαδικασία δημιουργίας ταινιών.
Οι αδελφοί Λυμιέρ θεωρούνται οι εφευρέτες του κινηματογράφου και της ανάπτυξής του ως μέσου ψυχαγωγίας παγκοσμίως. Επιστήμονες-εφευρέτες των οποίων οι ανακαλύψεις υπήρξαν θεμελιώδεις, όπως ο Ζοζέφ Πλατώ και ο Ετιέν-Ζυλ Μαρέ και πρωτοπόροι όπως οι Αλίς Γκι, Εμίλ Ρενώ, Ζωρζ Μελιές, Λεόν Γκωμόν και Σαρλ Πατέ συνέβαλαν στην ανάπτυξη της γαλλικής και παγκόσμιας κινηματογραφικής βιομηχανίας.
Αρκετά σημαντικά κινηματογραφικά κινήματα, όπως η Νουβέλ Βαγκ, ξεκίνησαν στη Γαλλία, χώρα η οποία συνεχίζει να έχει μια ιδιαίτερα ισχυρή κινηματογραφική βιομηχανία.
Γενικά
μικρογραφία|280x280εσ|Γκωμόν Παλάς, Παρίσι, 1912. Η παλαιότερη εμπορική κινηματογραφική αλυσίδα, που πλέον εκτείνεται σε 4 ηπείρους. Εκτός από την ισχυρή και καινοτόμο κινηματογραφική παράδοση, η Γαλλία υπήρξε επίσης πόλος συγκέντρωσης καλλιτεχνών από όλη την Ευρώπη και τον κόσμο. Έτσι, ο γαλλικός κινηματογράφος συνδέεται συχνά με τον κινηματογράφο ξένων χωρών. Σκηνοθέτες από χώρες όπως η Πολωνία (Ρομάν Πολάνσκι, Κριστόφ Κισλόφσκι, Αντρέι Ζουλάφσκι), Αργεντινή (Γκασπάρ Νοέ, Εντγκάρντο Κοζαρίνσκι), Ρωσία (Αλεξάντρ Αλεξέγιεφ, Ανατόλ Λίτβακ), Αυστρία (Μίχαελ Χάνεκε), Γεωργία (Οτάρ Ιοσελιάνι), Ελλάδα (Κώστας Γαβράς) έζησαν και εργάστηκαν στη Γαλλία και είναι εξέχουσες μορφές στις τάξεις του γαλλικού κινηματογράφου. Επίσης, αρκετοί Γάλλοι σκηνοθέτες όπως ο Ζαν Ρενουάρ, ο Ζακ Τουρνέρ, ο Ζαν-Ζακ Ανώ, ο Ζαν-Πιέρ Ζενέ, ο Ολιβιέ Νταχάν, ο Λυκ Μπεσσόν, ο Φρανσίς Βεμπέρ, η Ανιές Βαρντά, έχουν επιτυχημένη διεθνή καριέρα.
Το Παρίσι έχει την υψηλότερη πυκνότητα κινηματογράφων στον κόσμο, σε αναλογία αιθουσών ανά κάτοικο, και στις περισσότερες κινηματογραφικές αίθουσες στο κέντρο του Παρισιού, ταινίες που θα ήταν απομονωμένες σε «αίθουσες τέχνης» σε άλλα μέρη εμφανίζονται παράλληλα με εμπορικά έργα. Στις 2 Φεβρουαρίου 2000, πραγματοποιήθηκε στο Παρίσι η πρώτη προβολή ψηφιακού κινηματογράφου στην Ευρώπη, με την τεχνολογία DLP CINEMA που αναπτύχθηκε από την Texas Instruments. Το Παρίσι διαθέτει επίσης το Cité du cinéma, ένα μεγάλο στούντιο βόρεια της πόλης και το Disney Studio, ένα θεματικό πάρκο αφιερωμένο στον κινηματογράφο και το τρίτο θεματικό πάρκο κοντά στην πόλη μετά την Ντίσνεϋλαντ και το Πάρκο Αστερίξ.
Η Γαλλία έχει την πιο επιτυχημένη κινηματογραφική βιομηχανία στην Ευρώπη όσον αφορά τον αριθμό ταινιών που παράγονται ετησίως, με 300 ταινίες μεγάλου μήκους το 2015. Είναι επίσης μία από τις λίγες χώρες όπου οι μη αμερικανικές παραγωγές έχουν το μεγαλύτερο μερίδιο: οι αμερικανικές ταινίες αντιπροσώπευαν μόνο το 44,9% των συνολικών εισαγωγών το 2014. Αυτό οφείλεται σε μεγάλο βαθμό στην εμπορική ισχύ των εγχώριων παραγωγών, που αντιστοιχούσαν στο 44,5% των εισαγωγών το 2014 (35,5% το 2015, 35,3% το 2016). Επίσης, η γαλλική κινηματογραφική βιομηχανία πλησιάζει περισσότερο στην απόλυτη αυτάρκεια από οποιαδήποτε άλλη χώρα στην Ευρώπη, ανακτώντας περίπου το 80-90% του κόστους από έσοδα που παράγονται μόνο στην εγχώρια αγορά.
Το 2013, η Γαλλία ήταν ο 2ος μεγαλύτερος εξαγωγέας ταινιών στον κόσμο μετά τις Ηνωμένες Πολιτείες. Μια μελέτη τον Απρίλιο του 2014 έδειξε τη θετική εικόνα που διατηρεί ο γαλλικός κινηματογράφος σε όλο τον κόσμο, που είναι ο πιο δημοφιλής μετά τον αμερικανικό.
Οι εταιρείες- Βωβός κινηματογράφος
Ο Ζωρζ Μελιές εφηύρε νέες τεχνικές και μεταξύ των φανταστικών, σουρεαλιστικών σύντομων θεμάτων του είναι η πρώτη ταινία επιστημονικής φαντασίας και πρώτη ταινία με σενάριο, διάρκειας 12 λεπτών, Το Ταξίδι στη Σελήνη του 1902. μικρογραφία|280x280εσ|[[Μαξ Λίντερ, ένας από τους πιο διάσημους ηθοποιούς του βωβού κινηματογράφου]] Ο Σαρλ Πατέ άρχισε την παραγωγή ταινιών από το 1896, δημιούργησε στούντιο στη Βενσέν και μέχρι το 1914 κατέκλυσε τον κόσμο με ταινίες με θέματα δραματικά, ηθοπλαστικά, θρησκευτικά ή φάρσες και οι πρωταγωνιστές του, μεταξύ των οποίων οι Αντρέ Ντιντ και Μαξ Λίντερ, γνώρισαν παγκόσμια δημοσιότητα.
Ο Λεόν Γκωμόν ίδρυσε το στούντιο και τα εργαστήριά του στο Παρίσι, το μεγαλύτερο κινηματογραφικό στούντιο στον κόσμο, όπου παρήγαγε ταινίες με σκηνοθέτες την γραμματέα του Αλίς Γκι, θεωρείται η πρώτη γυναίκα σκηνοθέτις, η οποία ήταν επικεφαλής παραγωγής και από το 1896 έως το 1920 σκηνοθέτησε περίπου 400 ταινίες, τον Βικτωρέν Ζασέ και αργότερα τον Λουί Φεγιάντ.
Από το 1908, εγκαινιάστηκε στις ταινίες του βωβού κινηματογράφου το «κινηματογραφημένο θέατρο», οπότε και γυρίστηκαν σε συνέχειες τα γνωστότερα λογοτεχνικά έργα. Σημαντική ταινία είναι η Δολοφονία του δούκα της Γκύζης (1908). Παράλληλα, υπήρξε μεγάλη παραγωγή κωμωδιών.
Η γαλλική κινηματογραφική βιομηχανία στα τέλη του 19ου αιώνα και στις αρχές του 20ου αιώνα ήταν η πιο σημαντική στον κόσμο.
Από το 1907, άρχισε μια έκρηξη στην κατασκευή «πολυτελών κινηματογράφων» όπως το Γκωμόν Παλάς και το Πατέ Παλάς (και τα δύο το 1911) και ο κινηματογράφος άρχισε να γίνεται ανταγωνιστής του θεάτρου.
Μετά τον Α' Παγκόσμιο Πόλεμο
Μετά τον Α' Παγκόσμιο Πόλεμο, η γαλλική κινηματογραφική βιομηχανία υπέφερε λόγω έλλειψης πρώτων υλών, καθώς η ταινία κατανάλωνε πρώτες ύλες που ήταν απαραίτητες για την πολεμική βιομηχανία και η παραγωγή ταινιών μειώθηκε, όπως και στις περισσότερες άλλες ευρωπαϊκές χώρες. Αυτό επέτρεψε στην κινηματογραφική βιομηχανία των Ηνωμένων Πολιτειών να εισέλθει στην ευρωπαϊκή αγορά κινηματογράφου, επειδή οι αμερικανικές ταινίες μπορούσαν να πωληθούν φθηνότερα από τις ευρωπαϊκές παραγωγές. Όταν τα κινηματογραφικά στούντιο στην Ευρώπη άρχισαν να καταρρέουν, πολλές ευρωπαϊκές χώρες έθεσαν εμπόδια στις εισαγωγές. Η Γαλλία όρισε ένα όριο εισαγωγής 1: 7, που σήμαινε ότι για κάθε επτά ξένες ταινίες που εισάγονταν στη Γαλλία, μια γαλλική ταινία έπρεπε να παραχθεί και να προβληθεί στους γαλλικούς κινηματογράφους. Οι δύο μεγάλες κινηματογραφικές εταιρείες (Πατέ και Γκωμόν) που διαχειρίζονταν αρκετές κινηματογραφικές αίθουσες, για να μην δουν τα κέρδη τους να μειώνονται άρχισαν να εισάγουν ταινίες από τον αμερικάνικο κινηματογράφο.
Η δεκαετία του 1920 - Πρωτοποριακός κινηματογράφος
Σε αντίδραση στον αμερικανικό και τον εμπορικό κινηματογράφο, γεννήθηκε στη Γαλλία από τις αρχές της δεκαετίας του 1920 ο πρωτοποριακός κινηματογράφος - αβάν γκαρντ - με πολλές τάσεις και διαφορετικές τεχνικές αλλά με κοινό στόχο: τη δημιουργία ενός απόλυτου, καθαρού κινηματογράφου.
Έτσι, εμφανίστηκε ο γαλλικός ιμπρεσιονισμός με βασικό παράγοντα τον σκηνοθέτη Λουί Ντελύκ. Σημαντικοί εκπρόσωποί του ήταν οι σκηνοθέτες: η Ζερμαίν Ντυλάκ, ο Μαρσέλ Λ'Ερμπιέ, ο Αμπέλ Γκανς, και ο Ζαν Επστάιν και χαρακτηριστικές ταινίες Η πλημμύρα (1924) του Ντελύκ, Η ωραία Νιβερνέζα του Επστάιν, Κατηγορώ (1919), Ο τροχός (1922) και Ναπολέων (1927) του Γκανς, Το κοχύλι και ο κληρικός (1928) της Ντυλάκ και Ελντοράντο (1922) του Λ’ Ερμπιέ.
Ο υπερρεαλισμός επηρέασε επίσης τον γαλλικό πρωτοποριακό κινηματογράφο την ίδια εποχή με κυριότερους εκπρόσωπους τον Ρενέ Κλαιρ με τις πρώτες ταινίες του όπως Το Παρίσι που κοιμάται-Η αόρατη ακτίνα (Paris qui dort, 1923) και τον Ισπανό Λουίς Μπουνιουέλ με αντιπροσωπευτικές ταινίες τον Ανδαλουσιανό σκύλο (1928) και τη Χρυσή Εποχή μία από τις πρώτες ταινίες του γαλλικού ηχητικού κινηματογράφου.
Μετά το 1925, στον πρωτοποριακό κινηματογράφο εντάχθηκαν και νέοι κινηματογραφιστές όπως ο Ζαν Ρενουάρ, Ζαν Γκρεμιγιόν, Ζαν Πανλεβέ.
Η δεκαετία του 1930 - Ηχητικός κινηματογράφος
Το 1931, ο Μαρσέλ Πανιόλ έκανε την πρώτη του ταινία: Μάριος (Marius, 1929) πρώτη της σπουδαίας Τριλογίας της Μασσαλίας. Ακολούθησαν και άλλες ταινίες του με μεγάλη επιτυχία, όπως η Γυναίκα του ψωμά (La femme du boulanger) (1938). Άλλες αξιοσημείωτες ταινίες της δεκαετίας του 1930 είναι οι: Κάτω από τις στέγες του Παρισιού (1930) του Ρενέ Κλαιρ, Αταλάντη του Ζαν Βιγκό (1934), το Καρναβάλι στη Φλάνδρα (1935) του Ζακ Φεντέρ και Ο πόθος της αμαρτίας (La belle equipe) του Ζυλιέν Ντυβιβιέ (1936) με πρωταγωνιστή τον Ζαν Γκαμπέν. Το 1935, ο διάσημος θεατρικός συγγραφέας και ηθοποιός Σασά Γκιτρί σκηνοθέτησε την πρώτη του ταινία και συνέχισε να κάνει περισσότερες από 30 ταινίες που ήταν πρόδρομοι της εποχής της Νουβέλ βαγκ.
Το 1937, ο Ζαν Ρενουάρ, γιος του ζωγράφου Πιερ Ωγκύστ Ρενουάρ, σκηνοθέτησε την πολεμική ταινία Η Μεγάλη Χίμαιρα. Το 1939, ο Ρενουάρ γύρισε τον Κανόνα του παιχνιδιού, ταινία που αρκετοί κριτικοί αναφέρουν ως μια από τις μεγαλύτερες όλων των εποχών, ειδικά για την πρωτοποριακή κάμερα, κινηματογραφία και επεξεργασία ήχου.
1940-45
Την περίοδο της ναζιστικής κατοχής της Γαλλίας κατά τη διάρκεια του Β' Παγκοσμίου Πολέμου, μερικοί γνωστοί σκηνοθέτες, όπως ο Ρενέ Κλαιρ, ο Ζαν Ρενουάρ και ο Ζυλιέν Ντυβιβιέ, έφυγαν για τις Ηνωμένες Πολιτείες. Παρόλες όμως τις δυσκολίες ο γαλλικός κινηματογράφος δεν παρουσίασε κάμψη και γυρίστηκαν αξιόλογες ταινίες. Από το 1940 η κυκλοφορία των αμερικανικών ταινιών απαγορεύτηκε και στη Γαλλία δημιουργήθηκε η εταιρεία παραγωγής κινηματογραφικών ταινιών Continental Films που χρηματοδοτούνταν από τη γερμανική κυβέρνηση και είχε σκοπό να διατηρήσει τον έλεγχο της παραγωγής, γεγονός που δεν πετύχαινε πάντα. Σημαντική ταινία της περιόδου είναι Το Κοράκι (1943) του Ανρί-Ζωρζ Κλουζό.
Ανεξάρτητα από αυτή την εταιρεία γυρίστηκαν κι άλλες ταινίες με σημαντικότερη Τα Παιδιά του Παραδείσου του Μαρσέλ Καρνέ σε σενάριο του Ζακ Πρεβέρ που γυρίστηκε εξαιρετικά δύσκολα λόγω της ναζιστικής κατοχής και προβλήθηκε το 1945. Αναφέρεται στο Παρίσι του 1828 και ψηφίστηκε ως η καλύτερη γαλλική ταινία του αιώνα σε δημοσκόπηση 600 Γάλλων κριτικών και επαγγελματιών στα τέλη της δεκαετίας του 1990.
1945-60
Μετά το 1945, παρά τις δυσκολίες παραγωγής που έφερε ο πόλεμος, ο ποιοτικός κινηματογράφος συνεχίστηκε με αντιπροσωπευτικές ταινίες όπως Φλογισμένα νιάτα (1947) του Κλωντ Ωτάν Λαρά, Η πεντάμορφη και το τέρας (1946) του Ζαν Κοκτώ, Το μεροκάματο του τρόμου (1953) και Οι Διαβολογυναίκες (1954) του Ανρί-Ζωρζ Κλουζό, Το ποτάμι (1951) του Ζαν Ρενουάρ, Η σιωπή είναι χρυσός (1947), Οι ωραίες της νύχτας (1952) του Ρενέ Κλαιρ, Απαγορευμένα παιχνίδια (1952) του Ρενέ Κλεμάν, Ιουλιέτα (1950) του Μαρσέλ Καρνέ, Αν μιλούσε το Παρίσι (1955) ιστορική ταινία του Σασά Γκιτρί, Είμαστε όλοι δολοφόνοι (1952) του Αντρέ Καγιάτ, Ριφιφί (1954) του Ζυλ Ντασέν, Ας με κρίνει η κοινωνία, φιλμ νουάρ του Ζακ Μπεκέρ,  Οι διακοπές του κυρίου Υλό (1953), κωμωδία του Ζακ Τατί, Ο κόσμος της σιωπής (1955) ντοκυμαντέρ για τον θαλάσσιο κόσμο του Ζακ-Υβ Κουστώ, Μπομπ ο τζογαδόρος (1956) του Ζαν-Πιέρ Μελβίλ και Ασανσέρ για Δολοφόνους, φιλμ νουάρ του 1958 σε σκηνοθεσία Λουί Μαλ.
Νουβέλ βαγκ
μικρογραφία|[[Φρανσουά Τρυφώ]] μικρογραφία|Ο [[Αλέν Ντελόν|Αλαίν Ντελόν στον Γατόπαρδο, 1963]] μικρογραφία|[[Μπριζίτ Μπαρντό (1962)]] Από το 1959, άρχισε ένα κίνημα αναγέννησης του γαλλικού κινηματογράφου με κινητήριο μοχλό μια ομάδα διανοουμένων που ξεκίνησαν ως κριτικοί στο περιοδικό Κινηματογραφικά Τετράδια (Cahiers du Cinema) και γρήγορα μεταπήδησαν στη σκηνοθεσία, δημιουργώντας ένα ολόκληρο κίνημα που έγινε γνωστό ως Νέο Κύμα (Νουβέλ Βαγκ). Κύριοι εκπρόσωποι είναι οι Ζαν-Λυκ Γκοντάρ, Φρανσουά Τρυφώ, Κλωντ Σαμπρόλ, Ζακ Ριβέτ, Ερίκ Ρομέρ, Ζακ Ροζιέ και Λουί Μαλ. Μερικές από τις πρώτες ταινίες αυτού του νέου κινήματος ήταν Με κομμένη την ανάσα του Γκοντάρ το 1960, με πρωταγωνιστή τον Ζαν Πολ Μπελμοντό, Το Παρίσι μας ανήκει του Ριβέτ, 1958 - διανεμήθηκε το 1961), με πρωταγωνιστή τον Ζαν-Κλοντ Μπριαλί και Τα 400 χτυπήματα του Τρυφώ (1959) με πρωταγωνιστή τον Ζαν-Πιερ Λεό και Ζυλ και Τζιμ επίσης του Τρυφώ. (1961). Ακολούθησαν ταινίες όπως Η περιφρόνηση (1963) του Γκοντάρ με πρωταγωνιστές την Μπριζίτ Μπαρντό και τον Μισέλ Πικολί και Κλεμμένα φιλιά με πρωταγωνιστές τον Ζαν-Πιερ Λεό και την Κλοντ Ζαντ. Καθώς ο Τρυφώ ακολούθησε τον κινηματογραφικό του ήρωα του Αντουάν Ντουανέλ στην οθόνη για είκοσι χρόνια, η τελευταία ταινία της Νουβέλ Βαγκ θεωρείται Η αγάπη το βάζει στα πόδια, στην οποία οι ήρωές του Αντουάν ( Ζαν-Πιερ Λεό) και Κριστίν ( Κλοντ Ζαντ) χωρίζουν.
Πολλοί σύγχρονοι των Γκοντάρ και Τρυφώ πέτυχαν διεθνή κριτική αναγνώριση με δικά τους στιλ, όπως οι μινιμαλιστικές ταινίες του Ρομπέρ Μπρεσόν και του Ζαν-Πιέρ Μελβίλ, τα θρίλερ του Ανρί-Ζωρζ Κλουζό και άλλες ταινίες της Νουβέλ Βαγκ όπως αυτές της Ανιές Βαρντά και του Αλέν Ρενέ. Το κίνημα, που αποτέλεσε έμπνευση και άμεση επιρροή στον κινηματογράφο και άλλων χωρών, εξασθένησε σταδιακά στα τέλη της δεκαετίας του 1960.
1960 - 1980
Κατά τη διάρκεια αυτής της περιόδου, η γαλλική εμπορική ταινία είχε μεγάλες επιτυχίες. Οι εξαιρετικά δημοφιλείς γαλλικές κωμωδίες με τον Λουί ντε Φυνές ήταν στην κορυφή των γαλλικών πωλήσεων. Η πολεμική κωμωδία Ασύλληπτη απόδραση (1966) του Ζεράρ Ουρί με τον Μπουρβίλ και τον ντε Φυνές, ήταν η πιο επιτυχημένη ταινία στις γαλλικές αίθουσες για περισσότερα από 30 χρόνια. Ένα άλλο παράδειγμα είναι Η τρέλα του μεγαλείου με τον Υβ Μοντάν. Επίσης, ο Ροζέ Βαντίμ, σταθμός στην εξέλιξη του γαλλικού κινηματογράφου της εποχής με ταινίες κυρίως αισθησιακές, όπως Και ο Θεός... έπλασε τη γυναίκα που είχε ήδη γυρίσει το 1956.
Ο γαλλικός κινηματογράφος ήταν επίσης η γενέτειρα πολλών ειδών της αστυνομικής ταινίας, ξεκινώντας από το Ριφιφί του 1955 του Αμερικανού σκηνοθέτη Ζυλ Ντασέν, οδηγώντας στην άνθιση του γαλλικού φιλμ νουάρ στη δεκαετία του 60 με χαρακτηριστικές ταινίες του Ζαν-Πιέρ Μελβίλ όπως Ο Χαφιές (1962), Ο δολοφόνος με το αγγελικό πρόσωπο (1967) και Ο Κόκκινος Κύκλος (1970).
Ακολούθησε μεγάλος αριθμός δραματικών ταινιών, αστυνομικών και κωμωδιών σε όλη τη δεκαετία του 1960, μεγάλη επιτυχία το 1960 ήταν το Γυμνοί στον ήλιο του Ρενέ Κλεμάν, το 1969 Η συμμορία των Σικελών του Ανρί Βερνέιγ και το 1970 η ταινία του Ζακ Ντερέ Μπορσαλίνο''. Επίσης διακρίθηκαν οι ταινίες της δεύτερης γαλλικής περιόδου του Λουί Μπουνιουέλ με ταινίες όπως Η ωραία της ημέρας (1967), Το σκοτεινό αντικείμενο του πόθου (1977) καθώς και Η κρυφή γοητεία της μπουρζουαζίας (1972).
Μέσα από αυτές τις ταινίες, Γάλλοι αστέρες του κινηματογράφου έγιναν διάσημοι τόσο στη χώρα τους όσο και στο εξωτερικό. Οι πιο γνωστοί ηθοποιοί της περιόδου ήταν οι Μπριζίτ Μπαρντό, Αλαίν Ντελόν, Ρόμι Σνάιντερ, Κατρίν Ντενέβ, Ζαν Μορό, Σιμόν Σινιορέ, Υβ Μοντάν, Ζαν Πολ Μπελμοντό, Ζαν Γκαμπέν.
Η ταινία του 1979 Το κλουβί με τις τρελές του Εντουάρ Μολιναρό ήταν παγκόσμια εισπρακτική και καλλιτεχνική επιτυχία και παίχτηκε για περισσότερο από ένα χρόνο στις Ηνωμένες Πολιτείες. Κέρδισε τη Χρυσή Σφαίρα Καλύτερης Ξενόγλωσσης Ταινίας και για χρόνια παρέμεινε η πιο επιτυχημένη ξενόγλωσση ταινία που κυκλοφόρησε στις Ηνωμένες Πολιτείες.
1980
Η Ντίβα του Ζαν-Ζακ Μπενέξ (1981) πυροδότησε την αρχή του κύματος του γαλλικού κινηματογράφου της δεκαετίας του 1980. Οι ταινίες που ακολούθησαν ήταν το Μπέτυ Μπλου (1986) του Μπενέξ, το Απέραντο Γαλάζιο (1988) του Λυκ Μπεσσόν και Οι εραστές της γέφυρας (1991) του Λεός Καράξ. Αυτές οι ταινίες, φτιαγμένες με ένα κομψό εμπορικό στιλ και τονίζοντας την αποξένωση των κύριων χαρακτήρων τους, είναι αντιπροσωπευτικές της ανανεωτικής τάσης Σινεμά της εικόνας.
Η Καμίλ Κλωντέλ, σε σκηνοθεσία του Μπρούνο Νουιτέν και με πρωταγωνιστές την Ιζαμπέλ Ατζανί και τον Ζεράρ Ντεπαρντιέ, ήταν μια μεγάλη εμπορική επιτυχία του 1988, χαρίζοντας στην Ατζανί, η οποία ήταν επίσης συν-παραγωγός της ταινίας, το βραβείο Σεζάρ καλύτερης ηθοποιού. Η ιστορική δραματική ταινία Ζαν ντε Φλορέτ (1986) και η συνέχειά της Η Μανόν των Πηγών (1986) του Κλωντ Μπερί είναι από τις κορυφαίες γαλλικές ταινίες και έφεραν τη διεθνή αναγνώριση στον Ντανιέλ Ωτέιγ. Το 1988, εμφανίστηκε και Η Αρκούδα του Ζαν-Ζακ Ανό.
Η ταινία L' Angel του Πατρίκ Μποκανόβσκι που εμφανίστηκε το 1982 στο Φεστιβάλ Κινηματογράφου Καννών, μπορεί να θεωρηθεί η αρχή του σύγχρονου animation. Οι μάσκες διαγράφουν όλη την ανθρώπινη προσωπικότητα των χαρακτήρων και ο σκηνοθέτης είχε έτσι τον απόλυτο έλεγχο της εικόνας και της οπτικής σύνθεσής της.
Κατά τη διάρκεια της δεκαετίας του '80 προστίθεται μια νέα γενιά διάσημων ηθοποιών, μεταξύ των οποίων οι Καρόλ Μπουκέ, Σοφί Μαρσό, Εμμανουέλ Μπεάρ, Ζαν-Ιγκ Ανγκλάντ, Σαμπίν Αζεμά, Ζυλιέτ Μπινός και Ντανιέλ Ωτέιγ.
1990
Η ταινία Συρανό ντε Μπερζεράκ του Ζαν-Πωλ Ραπενό ήταν μια μεγάλη επιτυχία του 1990 που κέρδισε βραβεία Σεζάρ, μεταξύ των οποίων βραβείο καλύτερου ηθοποιού για τον Ζεράρ Ντεπαρντιέ, καθώς και υποψηφιότητα για Όσκαρ Καλύτερης Ξενόγλωσσης Ταινίας.
Το 1990, ο Λυκ Μπεσσόν δημιούργησε τη Νικίτα, μια εμπορική επιτυχία με την Αν Παριγιό που ενέπνευσε ριμέικ στο Χόλυγουντ και στο Χονγκ Κονγκ και δύο τηλεοπτικές σειρές. Οι Ζαν-Πιέρ Ζενέ και Μαρκ Καρό σκηνοθέτησαν το Ντελικατέσεν (1991) και Η Πόλη των Χαμένων Παιδιών (1995), και οι δύο ταινίες στο χώρο της μαύρης κωμωδίας και της επιστημονικής φαντασίας.
Το 1992, ο Κλοντ Σοτέ σκηνοθέτησε το Μια καρδιά τον χειμώνα, με την Εμμανουέλ Μπεάρ και τον Ντανιέλ Ωτέιγ, ταινία που θεωρήθηκε το αριστούργημά του.
Το 1994, διακρίθηκε η ιστορική ταινία του Πατρίς Σερό Βασίλισσα Μαργκό με την Ιζαμπέλ Ατζανί και τον Ντανιέλ Ωτέιγ και η ταινία Λεόν: ο Επαγγελματίας μια ακόμη επιτυχία του Λυκ Μπεσσόν με πρωταγωνιστές τον Ζαν Ρενό και τη νεαρή Νάταλι Πόρτμαν. Το 1997, Το Πέμπτο Στοιχείο, με το οποίο ξεκίνησε η καριέρα της Μίλα Γιόβοβιτς. Το 1997, η Ζιλιέτ Μπινός κέρδισε το Όσκαρ Β´ Γυναικείου Ρόλου για τον ρόλο της στον Άγγλο ασθενή.
Το 1999 εμφανίστηκε η ταινία του Κλωντ Ζιντί Αστερίξ και Οβελίξ εναντίον Καίσαρα με πρωταγωνιστή τον Ζεράρ Ντεπαρντιέ, η πρώτη μιας επιτυχημένης σειράς ταινιών που βασίζονται στα κόμικς Αστερίξ των Γκοσινί και Ουντερζό.
2000
μικρογραφία|250x250εσ|Πρώτη προβολή ψηφιακού κινηματογράφου στο Παρίσι με την τεχνολογία DLP CINEMA που αναπτύχθηκε από την Texas Instruments (2000). μικρογραφία|[[Οντρέ Τοτού]] Το 2000, ο Φιλίπ Μπινάν στο Παρίσι πραγματοποίησε την πρώτη προβολή ψηφιακού κινηματογράφου στην Ευρώπη, με την τεχνολογία DLP CINEMA που αναπτύχθηκε από την Texas Instruments.
Από τις πρώτες επιτυχίες της δεκαετίας ήταν το αστυνομικό θρίλερ Τα Πορφυρά Ποτάμια (2000) του Ματιέ Κασσοβίτς, με τους Ζαν Ρενό και Βενσάν Κασέλ με διεθνή αναγνώριση.
Το 2002, εμφανίστηκε η δεύτερη ταινία της σειράς, το Αστερίξ και Οβελίξ: Επιχείρηση Κλεοπάτρα σε σκηνοθεσία Αλαίν Σαμπά, 4η στην κατάταξη των γαλλικών ταινιών και 8η συνολικά στη Γαλλία.
Το 2004 ο Κριστόφ Μπαρατιέ σκηνοθετεί Τα παιδιά της χορωδίας, δραματική ταινία που παρουσιάζει τη ζωή σε ένα οικοτροφείο για «ατίθασα» αγόρια και την οργάνωση χορωδίας από έναν χαρισματικό δάσκαλο με σκοπό να αναμορφώσει τις ψυχές των μαθητών.
Το 2008, η Μαριόν Κοτιγιάρ κέρδισε το Όσκαρ Α΄ Γυναικείου Ρόλου και το βρετανικό βραβείο BAFTA για την ερμηνεία της στην ταινία του 1007 Ζωή σαν Τριαντάφυλλο, στο ρόλο της θρυλικής Γαλλίδας τραγουδίστριας Εντίθ Πιάφ, η πρώτη γαλλόφωνη ταινία που έλαβε τόσες διακρίσεις. Η ταινία κέρδισε δύο Όσκαρ και τέσσερα BAFTA και έγινε η τρίτη γαλλόφωνη ταινία με τις υψηλότερες πωλήσεις στις Ηνωμένες Πολιτείες από το 1980.
Στο Φεστιβάλ Κινηματογράφου Καννών το 2008, η ταινία Ανάμεσα στους τοίχους του Λοράν Καντέ κέρδισε τον Χρυσό Φοίνικα, την 6η γαλλική νίκη στο φεστιβάλ. Η δεκαετία του 2000 σημείωσε επίσης αύξηση του αριθμού των ατομικών βραβείων που κέρδισαν Γάλλοι καλλιτέχνες στο Φεστιβάλ των Καννών, βραβείο σκηνοθεσίας στον Τόνι Γκατλίφ, για την ταινία του 2004 Exils, βραβείο σεναρίου στους Ανιές Ζαουί και Ζαν-Πιέρ Μπακρί για την ταινία του 2004 Comme une image, βραβείο γυναικείου ρόλου στην Ιζαμπέλ Υπέρ, Η δασκάλα του πιάνου του 2001 και στην Σαρλότ Γκανσμπούρ, για την ταινία του 2009 Antichrist και βραβείο ανδρικού ρόλου στους Τζαμέλ Ντεμπούζ, Σαμί Νασερί, Ροσντί Ζεμ, Σαμί Μπουαζιλά και Μπερνάρ Μπλανκάν για την πολεμική ταινία του 2006 Πολεμιστές σε ξένο μέτωπο.
Η κωμωδία του 2008 Είναι τρελοί αυτοί οι Βόρειοι προσήλκυσε κοινό άνω των 20 εκατομμυρίων θεατών. Με κέρδη 193 εκατομμυρίων δολαρίων στη Γαλλία βρίσκεται δεύτερη, ακριβώς πίσω από τον Τιτανικό ως η πιο επιτυχημένη ταινία όλων των εποχών στις γαλλικές αίθουσες.
Στη δεκαετία του 2000, αρκετοί Γάλλοι σκηνοθέτες έκαναν διεθνείς παραγωγές, οι περισσότερες ταινίες δράσης. Αυτές περιλαμβάνουν τους Ζεράρ Πιρές (Steal, 2002), Πιτόφ (Catwoman, 2004), Ζαν-Φρανσουά Ρισέ (Επίθεση στο σταθμό 13 -Assault on Precinct 13, 2005), Φλοράν Εμιλιό Σιρί (Διπλή ομηρία - Otage, 2005), Κριστόφ Γκανς (Silent Hill, 2006), Ματιέ Κασσοβίτς (Babylon AD, 2008), Λουί Λετεριέ (Le Transporteur, 2002, Le Transporteur 2, 2005, ο Ολιβιέ Μεγκατόν σκηνοθέτησε το Le Transporteur 3 (2008), Αλεξάντρ Αζά (Mirrors, 2008) και Πιέρ Μορέλ (Η αρπαγή -Taken, 2009). Το 2005, ο Κριστιάν Καριόν σκηνοθέτησε την ιστορική ταινία Καλά Χριστούγεννα που αναφέρεται στην Ανακωχή των Χριστουγέννων του 1914 και το 2009 την ψυχροπολεμική κατασκοπική περιπέτεια Υπόθεση Farewell με πρωταγωνιστές τον Γκιγιώμ Κανέ και τον Εμίρ Κουστουρίτσα.
2010
Μία από τις πιο δημοφιλείς ταινίες του 2010 ήταν το δράμα Ενώπιον Θεών και Ανθρώπων, που αναφέρεται στη δολοφονία των μοναχών της Τιμπιρίν της Αλγερίας και κέρδισε το Μέγα Βραβείο Φεστιβάλ Καννών. Το 2011 μεγάλη επιτυχία ήταν η ρομαντική ταινίαThe Artist, μια ασπρόμαυρη και σχεδόν εξ ολοκλήρου βουβή ταινία του Μισέλ Χαζαναβίσιους με πρωταγωνιστές τους Ζαν Ντιζαρντέν και Μπερενίς Μπεζό που αντικατοπτρίζει το τέλος του βωβού κινηματογράφου του Χόλυγουντ και χάρισε στον Ντιζαρντέν το βραβείο καλύτερου ηθοποιού στο Φεστιβάλ των Καννών.
Ο γαλλικός κινηματογράφος συνέχισε την ανοδική του πορεία κερδίζοντας βραβεία στο Φεστιβάλ των Καννών, όπως το βραβείο σκηνοθεσίας για τον Ματιέ Αμαλρίκ για την ταινία Τουρνέ στο Παρίσι (2010), το βραβείο καλύτερης ηθοποιού για την Ζυλιέτ Μπινός για την ταινία Γνήσιο αντίγραφο (2010), το βραβείο κριτικής επιτροπής για την ταινία Polisse της Μαϊγουέν (2011).
Το 2011, η ταινία Άθικτοι στη λίστα της IMDb με βαθμολογία 8,6/10, αναδείχθηκε η καλύτερη ταινία του 2011 και ήταν η πρώτη μη αγγλόφωνη ταινία με τις μεγαλύτερες εισπράξεις. Το 2012 διακρίθηκαν δύο δραματικές ταινίες: Σώμα με Σώμα του Ζακ Οντιάρ και η ταινία Αγάπη του Μίχαελ Χάνεκε με τους Ζαν Λουί Τρεντινιάν, Εμανουέλ Ριβά και Ιζαμπέλ Υπέρ, που κέρδισε Όσκαρ Καλύτερης Ξενόγλωσσης Ταινίας. Το 2013 Η Ζωή της Αντέλ του Αμπντελατίφ Κεσίς κέρδισε τον χρυσό φοίνικα στο φεστιβάλ Καννών.
Άλλες ταινίες της δεκαετίας με διεθνή επιτυχία, κυρίως κωμωδίες και ρομαντικές κομεντί, ήταν Η Οικογένεια Μπελιέ (2014) του Ερίκ Λατριγκώ, το Θεέ μου, τι σου κάναμε; (2014) κωμωδία του Φιλίπ ντε Σωβερόν με τον Κριστιάν Κλαβιέ, ο Καρδιοκατακτητής (2018), ρομαντική κωμωδία εποχής του Λωράν Τιράρ με τον Ζαν Ντιζαρντέν και τη Μελανί Λωράν, η ιστορική περιπέτεια Ο τυχοδιώκτης του Παρισιού (2018) του Ζαν-Φρανσουά Ρισέ με τον Βενσάν Κασέλ.
Παραπομπές
Κατηγορία:Γαλλικές ταινίες
78 Ντιάνα
Η Ντιάνα ή Διάνα (Diana) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,09. Ανακαλύφθηκε το 1863 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ, και πήρε το όνομά της από τη θεότητα του κυνηγιού Ντιάνα της ρωμαϊκής μυθολογίας, αντίστοιχη με την Αρτέμιδα της ελληνικής μυθολογίας.
Ντιανα
Αλληλουχία νουκλεϊκών οξέων
Μια αλληλουχία νουκλεϊκών οξέων είναι μια διαδοχή βάσεων που υποδηλώνεται από μια σειρά από πέντε διαφορετικά γράμματα (G, A, C, T και U) που υποδεικνύουν τη σειρά των νουκλεοτιδίων που σχηματίζουν ένα μόριο DNA (χρησιμοποιώντας τα G, A, C και T) ή ένα μόριο RNA (χρησιμοποιώντας τα G, A, C και U). Συνήθως, οι αλληλουχίες παρουσιάζονται συνήθως από το 5' άκρο στο 3' άκρο. Για το DNA, χρησιμοποιείται η κωδική αλυσίδα. Επειδή τα νουκλεϊκά οξέα είναι συνήθως γραμμικά (μη διακλαδισμένα) πολυμερή, ο καθορισμός της αλληλουχίας ισοδυναμεί με τον ορισμό της ομοιοπολικής δομής ολόκληρου του μορίου. Για το λόγο αυτό, η αλληλουχία νουκλεϊκών οξέων ονομάζεται επίσης πρωτογενής δομή.
Η ακολουθία έχει την ικανότητα να αντιπροσωπεύει πληροφορίες. Το βιολογικό δεοξυριβονουκλεϊκό οξύ αντιπροσωπεύει την πληροφορία που κατευθύνει τις λειτουργίες ενός ζωντανού όντος.
Τα νουκλεϊκά οξέα έχουν επίσης δευτεροταγή και τριτοταγή δομή. Η πρωτοταγής δομή αναφέρεται μερικές φορές κατά λάθος ως πρωτοταγής ακολουθία.
Νουκλεοτίδια
Τα νουκλεϊκά οξέα αποτελούνται από μια αλυσίδα συνδεδεμένων μονάδων που ονομάζονται νουκλεοτίδια. Κάθε νουκλεοτίδιο αποτελείται από τρεις υπομονάδες: μια φωσφορική ομάδα και ένα σάκχαρο (ριβόζη στην περίπτωση του RNA, δεοξυριβόζη στο DNA) αποτελούν τον σκελετό του κλώνου του νουκλεϊκού οξέος και προσκολλημένο στο σάκχαρο είναι ένα από ένα σύνολο νουκλεοβάσεων. Οι νουκλεοβάσεις είναι σημαντικές για τη σύζευξη των κλώνων των βάσεων για να σχηματίσουν υψηλότερο επίπεδο δευτεροταγούς και τριτοταγούς δομής όπως η φημισμένη διπλή έλικα.
Τα πιθανά γράμματα είναι  A ,  C ,  G  και  T , που αντιπροσωπεύουν τις τέσσερις βάσεις των νουκλεοτιδίων ενός κλώνου DNA - αδενίνη, κυτοσίνη, γουανίνη, θυμίνη - που συνδέονται ομοιοπολικά με τον σκελετό ενός φωσφοδιεστερικού δεσμού. Στην τυπική περίπτωση, οι αλληλουχίες εκτυπώνονται η μία δίπλα στην άλλη χωρίς κενά, όπως στην αλληλουχία AAAGTCTGAC, που διαβάζεται από τα αριστερά προς τα δεξιά στην κατεύθυνση 5' προς 3'. Όσον αφορά τη μεταγραφή, μια αλληλουχία βρίσκεται στην κωδική αλυσίδα εάν έχει την ίδια σειρά με το μεταγραφόμενο RNA.
Μία αλληλουχία μπορεί να είναι συμπληρωματική σε μια άλλη αλληλουχία, που σημαίνει ότι έχουν τη βάση σε κάθε θέση στη συμπληρωματική (δηλαδή Α στη Τ, C στη G) και στην αντίστροφη σειρά. Για παράδειγμα, η συμπληρωματική αλληλουχία του TTAC είναι GTAA. Εάν μια αλυσίδα του διπλού κλώνου DNA θεωρείται η κωδική αλυσίδα, τότε η άλλη αλυσίδα, η οποία θεωρείται ο μη κωδική αλυσίδα, θα έχει τη συμπληρωματική αλληλουχία της αλυσίδας.
Σημειογραφία
Σύγκριση και προσδιορισμός% διαφοράς μεταξύ δύο αλληλουχιών νουκλεοτιδίων.
Ενώ τα A, T, C και G αντιπροσωπεύουν ένα συγκεκριμένο νουκλεοτίδιο σε μια θέση, υπάρχουν επίσης γράμματα που αντιπροσωπεύουν αμφισημία που χρησιμοποιούνται όταν περισσότερα από ένα είδη νουκλεοτιδίων θα μπορούσαν να εμφανιστούν σε αυτήν τη θέση. Οι κανόνες της Διεθνούς Ένωσης Καθαράς και Εφαρμοσμένης Χημείας (IUPAC) είναι οι εξής:
Αυτά τα σύμβολα ισχύουν επίσης για το RNA, εκτός από το U (ουρακίλη) που αντικαθιστά το Τ (θυμίνη).
Εκτός από την αδενίνη (Α), την κυτοσίνη (C), τη γουανίνη (G), τη θυμίνη (Τ) και την ουρακίλη (U), το DNA και το RNA περιέχουν επίσης βάσεις που έχουν τροποποιηθεί μετά το σχηματισμό της αλυσίδας νουκλεϊκών οξέων. Στο DNA, η πιο κοινή τροποποιημένη βάση είναι 5-μεθυλκυτιδίνη (m5C). Στο RNA, υπάρχουν πολλές τροποποιημένες βάσεις, όπως η ψευδοουριδίνη (Ψ), η διυδροουριδίνη (D), η ινοσίνη (Ι), η ριβοθυμιδίνη (rT) και η 7-μεθυλογουανοσίνη (m7G). Η υποξανθίνη και η ξανθίνη είναι δύο από τις πολλές βάσεις που δημιουργήθηκαν μέσω της παρουσίας μεταλλαξιογόνου και οι δύο μέσω απαμίνωσης (αντικατάσταση της αμινομάδας με καρβονυλομάδα). Η υποξανθίνη παράγεται από αδενίνη και η ξανθίνη παράγεται από γουανίνη. Ομοίως, η απαμίνωση της κυτοσίνης οδηγεί σε ουρακίλη.
Βιολογική σημασία
Στα βιολογικά συστήματα, τα νουκλεϊκά οξέα περιέχουν πληροφορίες που χρησιμοποιούνται από ένα ζωντανό κύτταρο για την κατασκευή συγκεκριμένων πρωτεϊνών. Η αλληλουχία της νουκλεοβάσης σε έναν κλώνο νουκλεϊκού οξέος μεταφράζεται από κυτταρικούς μηχανισμούς σε μια αλληλουχία αμινοξέος που αποτελεί έναν κλώνο πρωτεΐνης. Κάθε ομάδα τριών βάσεων, που ονομάζεται κωδικόνιο, αντιστοιχεί σε ένα μόνο αμινοξύ και υπάρχει ένας συγκεκριμένος γενετικός κώδικας με τον οποίο κάθε πιθανός συνδυασμός τριών βάσεων αντιστοιχεί σε ένα συγκεκριμένο αμινοξύ.
Το κεντρικό δόγμα της μοριακής βιολογίας περιγράφει τον μηχανισμό με τον οποίο οι πρωτεΐνες κατασκευάζονται χρησιμοποιώντας πληροφορίες που περιέχονται στα νουκλεϊκά οξέα. Το DNA είναι μεταγράφεται σε mRNA μόρια, τα οποία ταξιδεύουν στο ριβόσωμα όπου το mRNA χρησιμοποιείται ως πρότυπο για την κατασκευή της αλυσίδας της πρωτεΐνης. Δεδομένου ότι τα νουκλεϊκά οξέα μπορούν να συνδεθούν με μόρια με συμπληρωματικές αλληλουχίες, υπάρχει διάκριση μεταξύ κωδικών αλληλουχιών που κωδικοποιούν πρωτεΐνες και της συμπληρωματικής μη κωδικής αλληλουχίας η οποία από μόνη της δεν είναι λειτουργική, αλλά μπορεί να δεσμευτεί με την κωδική αλυσίδα.
Προσδιορισμός αλληλουχίας (ακολουθίας)
Αλληλούχιση του DNA είναι η διαδικασία προσδιορισμού της αλληλουχίας νουκλεοτιδίων ενός δεδομένου θραύσματος DNA. Η αλληλουχία του DNA ενός έμβιου όντος κωδικοποιεί τις απαραίτητες πληροφορίες ώστε αυτό να επιβιώσει και να αναπαραχθεί. Επομένως, ο καθορισμός της αλληλουχίας είναι χρήσιμος στη βασική έρευνα για το γιατί και πώς ζουν οι οργανισμοί, καθώς και σε εφαρμοσμένα θέματα. Λόγω της σημασίας του DNA για τα έμβια όντα, η γνώση μιας αλληλουχίας DNA μπορεί να είναι χρήσιμη σε σχεδόν κάθε βιολογική έρευνα. Για παράδειγμα, στην ιατρική μπορεί να χρησιμοποιηθεί για την αναγνώριση, διάγνωση και ενδεχομένως στην ανάπτυξη θεραπειών για γενετικές ασθένειες. Ομοίως, η έρευνα για παθογόνα μπορεί να οδηγήσει σε θεραπείες για μεταδοτικές ασθένειες. Η βιοτεχνολογία είναι μια αναπτυσσόμενος κλάδος, με τη δυνατότητα για πολλά χρήσιμα προϊόντα και υπηρεσίες.
Το RNA δεν αλληλουχίζεται άμεσα. Αντίθετα, αντιγράφεται σε ένα DNA από αντίστροφη μεταγραφάση και αυτό το DNA στη συνέχεια αλληλουχίζεται.
Οι τρέχουσες μέθοδοι αλληλούχισης βασίζονται στην ικανότητα διάκρισης των πολυμερασών DNA και ως εκ τούτου μπορούν να διακρίνουν μόνο τις τέσσερις βάσεις. Μια ινοσίνη (που δημιουργήθηκε από αδενοσίνη κατά τη διάρκεια της επεξεργασίας RNA) διαβάζεται ως G και η 5-μεθυλο-κυτοσίνη (δημιουργήθηκε από κυτοσίνη με μεθυλίωση DNA) διαβάζεται ως C. Με την τρέχουσα τεχνολογία, είναι δύσκολη η αλληλουχία μικρών ποσοτήτων DNA, καθώς το σήμα είναι πολύ αδύναμο για μέτρηση. Αυτό ξεπερνιέται με ενίσχυση μέσω αλυσιδωτής αντίδρασης πολυμεράσης (PCR).
Ψηφιακή αναπαράσταση
Μόλις ληφθεί μια αλληλουχία νουκλεϊκών οξέων από έναν οργανισμό, αποθηκεύεται "μέσω υπολογιστή" σε ψηφιακή μορφή. Οι ψηφιακές γενετικές αλληλουχίες μπορούν να αποθηκευτούν σε βάσεις δεδομένων αλληλουχιών, να αναλυθούν (βλέπε "Ανάλυση αλληλουχίας" παρακάτω), να τροποποιηθούν ψηφιακά και να χρησιμοποιηθούν ως πρότυπα για τη δημιουργία νέου πραγματικού DNA χρησιμοποιώντας σύνθεση τεχνητού γονιδίου.
Στοίχιση αλληλουχίας (ακολουθίας)
Στη βιοπληροφορική, η στοίχιση αλληλουχίας είναι ένας τρόπος τακτοποίησης των αλληλουχιών DNA, RNA ή πρωτεΐνης για την ταυτοποίηση περιοχών ομοιότητας που μπορεί να οφείλονται σε λειτουργικές, δομικές ή εξελικτικές σχέσεις μεταξύ των αλληλουχιών. Εάν δύο αλληλουχίες σε μια στοίχιση μοιράζονται έναν κοινό πρόγονο, οι αναντιστοιχίες μπορούν να ερμηνευτούν ως μεταλλάξεις σημείου και τα κενά ως μεταλλάξεις εισαγωγής ή διαγραφής (indels) που εισήχθησαν σε μία ή και στις δύο γραμμές στο χρόνο από τότε που απέκλιναν η μία από την άλλη. Σε στοιχίσεις αλληλουχιών πρωτεϊνών, ο βαθμός ομοιότητας μεταξύ του αμινοξέος που καταλαμβάνει μια συγκεκριμένη θέση στην αλληλουχία μπορεί να ερμηνευθεί ως ένα χοντρικό μέτρο διατήρησης μιας συγκεκριμένης περιοχής ή μοτίβο αλληλουχίας μεταξύ των γραμμών. Η απουσία υποκαταστάσεων ή η παρουσία μόνο πολύ συντηρητικών υποκαταστάσεων (δηλαδή, η υποκατάσταση αμινοξέων των οποίων οι πλευρικές αλυσίδες έχουν παρόμοιες βιοχημικές ιδιότητες) σε μια συγκεκριμένη περιοχή της αλληλουχίας, προτείνουν ότι αυτή η περιοχή έχει δομική ή λειτουργική σημασία. Αν και οι βάσεις νουκλεοτιδίων DNA και RNA είναι πιο παρόμοιες μεταξύ τους από τα αμινοξέα, η διατήρηση των ζευγών βάσεων μπορεί να υποδηλώνει παρόμοιο λειτουργικό ή δομικό ρόλο.
Η υπολογιστική φυλογενετική κάνει εκτενή χρήση των στοιχίσεων αλληλουχίας στην κατασκευή και ερμηνεία των φυλογενετικών δέντρων, οι οποίες χρησιμοποιούνται για την ταξινόμηση των εξελικτικών σχέσεων μεταξύ ομόλογων γονιδίων που εκπροσωπούνται στα γονιδιώματα αποκλινόντων ειδών. Ο βαθμός στον οποίο διαφέρουν οι αλληλουχίες σε ένα σύνολο ερωτημάτων σχετίζεται ποιοτικά με την εξελικτική απόσταση των αλληλουχιών μεταξύ τους. Σε γενικές γραμμές, η ταυτοποίηση υψηλής αλληλουχίας υποδηλώνει ότι οι εν λόγω αλληλουχίες έχουν ένα σχετικά νέο πιο πρόσφατο κοινό πρόγονο, ενώ η χαμηλή ταυτοποίηση δείχνει ότι η απόκλιση είναι πιο αρχαία. Αυτή η προσέγγιση, που αντικατοπτρίζει την υπόθεση "μοριακού ρολογιού" ότι ένας περίπου σταθερός ρυθμός εξελικτικής αλλαγής μπορεί να χρησιμοποιηθεί για να παρεκτείνει τον χρόνο που έχει παρέλθει από τότε που δύο γονίδια αποκλίνουν για πρώτη φορά (δηλαδή, τον χρόνο συγχώνευσης), υποθέτει ότι τα αποτελέσματα της μετάλλαξης και η επιλογή είναι σταθερά μεταξύ των γραμμών αλληλουχίας. Επομένως, δεν λαμβάνει υπόψη πιθανή διαφορά μεταξύ οργανισμών ή ειδών στα ποσοστά επιδιόρθωσης του DNA ή την πιθανή λειτουργική διατήρηση συγκεκριμένων περιοχών σε μια αλληλουχία. (Στην περίπτωση των νουκλεοτιδικών αλληλουχιών, η υπόθεση του μοριακού ρολογιού στην πιο βασική του μορφή μειώνει επίσης τη διαφορά στα ποσοστά αποδοχής μεταξύ σιωπηλής μετάλλαξης που δεν αλλάζουν την έννοια ενός δεδομένου κωδικονίου και άλλων μεταλλάξεων που καταλήγουν στην ενσωμάτωση ενός διαφορετικού αμινοξέος στην πρωτεΐνη.) Οι πιο στατιστικά ακριβείς μέθοδοι επιτρέπουν τον εξελικτικό ρυθμό σε κάθε κλάδο του φυλογενετικού δέντρου να διαφέρει, παράγοντας έτσι καλύτερες εκτιμήσεις των χρόνων συνένωσης για τα γονίδια.
Μοτίβα αλληλουχίας
Συχνά η πρωτογενής δομή κωδικοποιεί μοτίβα λειτουργικής σημασίας. Μερικά παραδείγματα μοτίβων ακολουθίας είναι: το C / D και τα πλαίσια H/ACA των snoRNA s, στη θέση σύνδεσης Sm που βρέθηκε σε σωμάτια συναρμογής RNA όπως U1, U2, U4, U5, U6, U12 και U3, στην αλληλουχία Shine-Dalgarno, στην αλληλουχία συναίνεσης του Κοζάκ και στον τερματιστή ΙΙΙ πολυμεράσης RNA.
Συσχετισμοί μεγάλης εμβέλειας
Οι Peng et al. βρήκαν την ύπαρξη συσχετίσεων μεγάλης εμβέλειας στις αλληλουχίες DNA που δεν κωδικοποιούν ζεύγη βάσεων. Αντιθέτως, τέτοιοι συσχετισμοί φαίνεται να μην εμφανίζονται σε κωδικοποιητικές αλληλουχίες DNA. Αυτό το εύρημα έχει εξηγηθεί από τους Grosberg et al. από τη γενική χωρική δομή του DNA.
Εντροπία αλληλουχίας (ακολουθίας)
Στη βιοπληροφορική, εντροπία αλληλουχίας, γνωστή επίσης ως πολυπλοκότητα αλληλουχίας ή κατατομής (προφίλ) πληροφοριών, είναι μια αριθμητική αλληλουχία που παρέχει ένα ποσοτικό μέτρο της τοπικής πολυπλοκότητας μιας ακολουθίας DNA, ανεξάρτητα από την κατεύθυνση της στοίχιση. Οι χειρισμοί των κατατομών (προφίλ) πληροφοριών καθιστούν δυνατή την ανάλυση των αλληλουχιών χρησιμοποιώντας τεχνικές χωρίς ευθυγράμμιση, όπως για παράδειγμα στην ανίχνευση μοτίβου και αναδιατάξεων.
Εξωτερικοί σύνδεσμοι
Κατηγορία:DNA Κατηγορία:Μοριακή Βιολογία Κατηγορία:Νουκλεϊκά οξέα Κατηγορία:RNA
Γρύπας (Βρετανικό Μουσείο, αρ. 904)
Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 904 το εξής αντικείμενο.
Περιγραφή
Πρόκειται για χρυσή πλάκα, στρογγυλού σχήματος, εξαιρετικά λεπτεπίλεπτη. Σώζεται το μεγαλύτερο μέρος. Φέρει έκτυπο ανάγλυφο που αναπαριστά τον μυθικό Γρύφωνα, ενώ βαδίζει από δεξιά προς αριστερά, με το κεφάλι του στραμμένο πίσω. Το έδαφος είναι χαραγμένο σε σχήμα διαγώνιο χιαστί. Δίπλα ακριβώς από το ανοικτό ράμφος του βρίσκεται ένα άνθος. Η κεφαλή του Γρύφωνα είναι στολισμένη με πλούσια χαίτη, η οποία καταλήγει σε μακριές μπούκλες πλεγμένες με άνθη. Η πλάκα είναι περιφερειακά διακοσμημένη με κύκλους και τελείες και φέρει δύο οπές, από τις οποίες προφανώς στηρίζονταν.
Πηγές
Κατηγορία:Έργα γλυπτικής Κατηγορία:Μυκηναϊκή τέχνη Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα στην Ελλάδα
301 Βαυαρία
Η Βαυαρία (Bavaria) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,1. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το ομώνυμο κρατίδιο της Γερμανίας.
Φυσικά χαρακτηριστικά
Η μέση διάμετρος της Βαυαρίας υπολογίζεται σε 54 χιλιόμετρα, ενώ η μάζα της εκτιμάται σε 168 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της είναι 0,055 (από δεδομένα του IRAS). Η Βαυαρία περιστρέφεται γύρω από τον εαυτό της μία φορά κάθε 12 ώρες και 14 λεπτά. Η μέση θερμοκρασία στην επιφάνειά της εκτιμάται σε 100 ως 105 βαθμούς Κελσίου κάτω από το μηδέν.
Εξωτερικοί σύνδεσμοι
Βαυαρια
Εκλογική περιφέρεια Κορυτσάς
Η Εκλογική περιφέρεια Κορυτσάς ήταν εκλογική περιφέρεια της Ελλάδος στην σημερινή Βόρεια Ήπειρος και την σημερινή Αλβανία. Η περιφέρεια δημιουργήθηκε το 1916 όταν η Βόρεια Ήπειρος εντάχτηκε, στο Ελληνικό κράτος και διατηρήθηκε για λίγους μήνες όταν τα Γαλλικά και Ιταλικά στρατεύματα κατέλαβαν την περιοχή. Η περιφέρεια περιελάμβανε τον νεοδημιουργήθεντα Νομό Κορυτσάς. Στις εκλογές του 1915 από την Κορυτσά εκλέχτηκαν 9 βουλευτές για την Βουλή των Ελλήνων.
Παραπομπές
Κατηγορία:Καταργηθείσες εκλογικές περιφέρειες της Ελλάδας
Παλιούρι Έβρου
Το Παλιούρι, επίσημα Παλιούριον είναι πεδινό χωριό της περιφερειακής ενότητας Έβρου σε υψόμετρο 120 μέτρα.
Γεωγραφία - Ιστορία
Το Παλιούρι βρίσκεται βόρεια του Ερυθροπόταμου σε απόσταση 25 χλμ. βορειοδυτικά του Διδυμοτείχου και 5 χλμ. ανατολικά της μεθοριακής γραμμής με τη Βουλγαρία. Στα βόρεια του χωριού περνάει η επαρχιακή οδός Διδυμοτείχου - Μεταξάδων από τους οποίους απέχει 2,5 χλμ. ανατολικά. Σε 2 χλμ. ανατολικά του χωριού, στην τοποθεσία "Παλιές εκκλησίες" έχει βρεθεί προϊστορικός τύμβος και η περιοχή έχει κηρυχθεί αρχαιολογικός χώρος. Είναι γραφικό χωριό με αρκετά πέτρινα σπίτια κτισμένα από την τουρκοκρατία με μια είσοδο, πολλά παράθυρα μπρος και πίσω και χτιστό φούρνο όπου οι γυναίκες έψηναν ψωμί ή διάφορα παραδοσιακά φαγητά στις μεγάλες γιορτές και στους γάμους. Στο χωριό υπάρχει και ο μεταβυζαντινός ναός Αγίου Παντελεήμονα. Η παλιά του ονομασία ήταν "Τσαλίκιοϊ" ή "Τσαλί" . Το 1978 με το ΦΕΚ Δ-594 α/ 13.11.1978 του Υ.ΠΕ.ΧΩ.Δ.Ε. χαρακτηρίστηκε παραδοσιακός οικισμός.
Διοικητικά
Το χωριό αναφέρεται επίσημα το 1924 γραμμένο ως Παληούρι και το 1940 διορθώθηκε σε Παλιούριον. Σύμφωνα με το Πρόγραμμα «Καλλικράτης» αποτελεί την τοπική κοινότητα Παλιουρίου που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2011 έχει πληθυσμό 468 κατοίκους.
Παραπομπές
Κατηγορία:Χωριά του νομού Έβρου Κατηγορία:Δήμος Διδυμοτείχου
Σόφισμα
Στη Φιλοσοφία με τον όρο σόφισμα χαρακτηρίζεται γενικά ένας συλλογισμός που έχει αφετηρία κάποιες αληθινές προτάσεις, ή προτάσεις που εκλαμβάνονται εξαρχής ως αληθινές, αλλά καταλήγει είτε αφαιρετικά (έκπτωση), είτε προσθετικά, είτε με κάποιο άλλο δυσδιάκριτο λογικό σφάλμα σε συμπέρασμα που παρουσιάζεται ως αληθές, καλούμενος εξ αυτού και ψευδώνυμος συλλογισμός. Πρόκειται δηλαδή για συναρπαστικό συλλογισμό που καταλήγει σ΄ ένα λογοπαίγνιο που σκοπεύει να προκαλέσει σύγχυση στον συνομιλητή ή τον ακροατή. Επίσης τα σοφίσματα μπορεί να είναι δηλώσεις ή υποθέσεις που παρουσιάζουν αντιφάσεις ή φαινομενικά παράδοξα, όπως για παράδειγμα όταν παρουσιάζονται σαν να είναι ταυτόχρονα αληθείς δηλώσεις της μορφής: «το Α συνεπάγεται Β» και «το Α συνεπάγεται όχι-Β».
Ετυμολογικά είναι παράγωγο ουσιαστικό της λέξης σοφιστής που εκπορεύεται από του σοφιστές, λόγω της ευρείας χρήσης του κατά την άσκηση της ρητορικής τους τέχνης σε περιπτώσεις «Ἀδίκως χρῆσθαι τῇ ῥητορικῇ», όπως στο Ελένης Εγκώμιον του Γοργία. Με τη μελέτη του ασχολήθηκαν κορυφαίοι φιλόσοφοι, όπως ο Αριστοτέλης (Σοφιστικοί έλεγχοι) και ο Σοπενχάουερ (Schopenhauer), και κατά καιρούς ο κατάλογος των σοφισμάτων εμπλουτίζεται με καινούργια.
Ο ορισμός του επιχειρήματος
Η θέση που υποστηρίζεται ονομάζεται συμπέρασμα του επιχειρήματος. Για να έχουμε επιχείρημα πρέπει να υπάρχει το συμπέρασμα και τουλάχιστον μια προκείμενη, ενώ οι λόγοι που προβάλλονται είναι οι προκείμενες.
Το σόφισμα αυτό, γνωστό ως «Το σόφισμα της αμφιλογίας», όπως και ο χρησμός του Μαντείου των Δελφών "Κροίσος Άλυν διαβάς μεγάλην αρχήν καταλύσει" όπου η λέξη "αρχή" μπορεί ν΄ αφορά το κράτος του Κροίσου ή του Κύρου (λέξη αμφίσημη), παρατηρείται, όταν σε ένα επιχείρημα χρησιμοποιείται δυο ή περισσότερες φορές η ίδια λέξη με διαφορετική κάθε φορά σημασία. Με τη μέθοδο αυτή το επιχείρημα αποκτά μια επίφαση εγκυρότητας, η οποία όμως διαλύεται, όταν αντικαταστήσουμε μια εμφάνιση της εν λόγω λέξης στο επιχείρημα, τη λέξη που έχει παραπλήσια σημασία.
Το παραπάνω σύνολο προτάσεων, ακόμα και αν μας φαίνεται ανόητο ή παράλογο, αποτελεί επιχείρημα, καθώς έχει τη δομή «επειδή... άρα...». Αντίθετα. η πρόταση «Το κρασί της Αχαΐας είναι το καλύτερο» με την οποία πολλοί θα συμφωνούσαν, δεν αποτελεί επιχείρημα, καθώς ο συντάκτης δεν προβάλλει κάποιους λόγους για να τεκμηριώσει τη θέση του. Ακόμα, οι υποθετικοί λόγοι του τύπου «αν βάψω τα μαλλιά μου κόκκινα, ο Βρασίδας θα με προσέξει» δεν αποτελούν επιχείρημα, καθώς ο ομιλητής κάνει απλώς μια υπόθεση και δεν επιχειρεί να τεκμηριώσει μια θέση που υποστηρίζει.
Διάκριση
Γενικά τα σοφίσματα διακρίνονται σε δύο βασικές κατηγορίας σε «σοφίσματα παρά τη λέξη»  και «σοφίσματα παρά τα πράγματα» όπου κάθε μία εξ αυτών διακρίνεται επιμέρους.
Θέση του Αριστοτέλη
Ο Αριστοτέλης στο υπέροχο έργο του «Όργανο» περιλαμβάνει επιμέρους τους «Σοφιστικούς ελέγχους» που αποτελούν στο σύνολο των λογικών συγγραμμάτων του θεωρεί τα σοφίσματα λογικά σφάλματα, χαρακτηρίζοντάς τα «λόγους εριστικούς», προτείνοντας ως μέθοδο επίλυσής τους τον επιμερισμό ή τη σύνθεση των εννοιών επί των οποίων αυτά στηρίζονται. Σημειώνεται όμως ότι αυτή τη μέθοδο χρησιμοποιούν και οι ρήτορες προκειμένου ν΄ αντικρούσουν τέτοια σοφίσματα.
Θέση του Μπένθαμ
Στη νεότερη, σύγχρονη εποχή, ο Ιερεμίας Μπένθαμ, (1748-1832), Άγγλος φιλόσοφος, φέρεται να μέμφεται τα σοφίσματα ιδιαίτερα όταν γίνεται χρήση αυτών στη δικαιοσύνη και την πολιτική, σημειώνοντας αντίστοιχα ότι: δεν μπορεί να βασίζεται η αναζήτηση της αλήθειας στη λογική, που μπορεί να υπερέχει, έναντι της ακολουθητέας της δικαιοσύνης. Ομοίως κατά τον ίδιον η επίκληση της αρχής «η κατάχρηση όχι ως επιχείρημα κατά της χρήσης» αποτελεί «σοφιστικό τρόπο» με τον οποίο επιχειρείται η αγνόηση των οποιονδήποτε αρνητικών συνεπειών που μπορεί να επιφέρει ένας πολιτικός θεσμός.
Κρατούσα αντίληψη
Την άποψη του Μπένθαμ επί της δικαιοσύνης συμμερίζονται σήμερα όλοι οι σοβαροί γενικοί και ειδικοί ανακριτές (πολιτικοί, στρατιωτικοί και ιερωμένοι).
Σπουδαιότερα σοφίσματα
Σπουδαιότερα σοφίσματα στην ιστορία της φιλοσοφίας ήταν τα: